Canning Town

Canning Town er et område innenfor distriktet West Ham i bydelen Newham i det østlige London. Det ligger i et tidligere havneområde på nordsiden av Themsen. Det er lokalisert i området til de tidligere bryggene Royal Docks på nordsiden av elven Themsen.

Mens andre områder i nærheten har vært gjennom byfornyelse, er Canning Town fortsatt blant de fattigste områder i Storbritannia, hvor mange av de som bor her er preget av lav utdannelse, fattig dom og dårlig helse. På begynnelsen av 2000-tallet har det kommet i gang et omfattende arbeid for å forbedre forholdene i området, som tilhører den vestlige delen av sonen Thames Gateway. Prosjektet omfatter blant annet riving av eldre hus og bygging av  ny hjem, opprettelse av nye arbeidsplasser og to forbedrede bysenter. Åpning av offentlige tilbud som bibliotek og helsesenter og forbedring av grunnskoletilbudet. Prosjektet, beregnet til 3,7 milliarder pund, har som mål å endre området fysisk, sosialt og økonomisk.QU, London Borough of Newham, Newham Dockside, 1000 Dockside Road, London, E16. «Canning Town and Custom House regeneration»

 Historie 
Før 1800-tallet var området kun myrer og våtområder, og kun tilgjengelig via båt eller tollbru. I 18809 vedtok parlamentet bygging av vei og i 1810 ble det bygget en jernbro over elven Lee. Åpningen av Royal Victoria Dock, den største av bryggene innenfor Royal Docks i 1855, økte utviklingen av området,West Ham: Rivers, bridges, wharfs and docks, A History of the County of Essex: Volume 6 (1973), s. 57-61 skapte arbeidsplasser og behov for boliger for arbeiderne og deres familier. De nye boligområdene manglet tilgang på vann og hadde ikke kloakk, noe som førte til spredning av dødelige sykdommer kolera og kopper.«The Royal Docks – a short history» , Royal Docks Trust. De dårlige sysselsettingsforholdene ved bryggene førte til fattigdom og usle boforhold for mange av innbyggerne. Charles Dickens skrev om detaljert om forholdene i 1857.Dickens, Charles (1857): Londoners over the Border, Household Words , Volume XVI

Navnet for området er av ny dato. Bosetningen ble opprinnelig kalt for Hallsville og tok antagelig sitt moderne navn fra George Canning, kortvarig statsminister i 1827 eller fra hans sønn, Charles Canning, den første visekonge av India fra 1858 og til hans død i 1862.«Canning Town, Newham» , Hidden London

 Transport 

Canning Town stasjon betjener både Jubilee-linjen og Docklands Light Railway, samt at det er en stor bussterminal der.

 Referanser 

 Eksterne lenker 

Canning Town: A deprived residential area with plans for regeneration
Canning Town regeneration

Kategori:Steder i Newham